Беларусь 5

«Беларусь 5» — рускамоўны спартыўны тэлеканал Белтэлерадыёкампаніі, заснаваны ў 2013 годзе. Вядзе паказ беларускіх, замежных і міжнародных першынстваў у 9 відах гульняў і спорту: баскетбол, біятлон, бокс, гандбол, лёгкая атлетыка, мастацкая гімнастыка, тэніс, футбол і хакей. Сярод футбольных трансляцый — Прэм’ер-Ліга Англіі. У 2019 годзе таксама быў паказаны Чэмпіянат Еўропы па фігурным катанні. Падчас буйных спартыўных мерапрыемстваў (Алімпійскіх і Еўрапейскіх гульняў) канал працуе 24 гадзіны штодня.

 Гісторыя тэлеканала 
Першапачаткова трансляцыя вялася толькі ў Мінску. Потым канал стаў адным з агульнанацыянальных. 1 снежня 2013 года канал быў дададзены да аналагавага пакета вяшчання МТІС. Спартыўныя каментатары: Аляксей Пынцікаў (баскетбол), Яўген Табула, Аляксандр Цвячкоўскі (футбол, хакей, гандбол, валейбол), Уладзіслаў Татур, Улада Сарокіна (мастацкая і спартыўная гімнастыкі, водныя віды спорту), Уладзімір Навіцкі (футбол, хакей, біятлон); Сяргей Мацкевіч (футбол, валейбол, тэніс, лёгкая атлетыка), Ганна Любенкова, Дарына Запольская, Дзмітрый Герчыкаў (баскетбол) і Павел Баранаў (футбол, бокс). У 2017 годзе прэзідэнт Беларусі выступіў з крытыкай якасці канала. 1 кастрычніка 2018 года распачалася трансляцыя асобнага канала «Беларусь 5. Інтэрнэт».

 Перадачы 
 Авертайм (аўтар Леанід Лекарэвіч);
 Фактар сілы (аўтар і вядучы Павел Баранаў);
 Час футболу (аўтар і вядучы Мікалай Хадасевіч).

 Спасылкі 


Катэгорыя:Тэлеканалы Беларусі
Катэгорыя:Спорт у Беларусі
Катэгорыя:Спартыўныя тэлеканалы
Катэгорыя:Тэлеканалы на рускай мове
Катэгорыя:З’явіліся ў 2013 годзе
Катэгорыя:2013 год у Беларусі